OpenLLM-France/wikimedia huggingface dataset:
# Greip

Greip edari marka bat da, mahats muztioarena, Tafallan (Nafarroa Garaia) ekoitzia 1964. urtetik. Zumos de Navarra izan zen enpresa sortzailea zeina 1990eko hamarkadatik PepsiCo multinazionalaren jabetza den.

## Historia

1964. urtean sortu zuen enpresa Santiago Palacio Gotia enpresariak, besteak beste Tafallako Udalak 6.000 metro koadro utzi zizkiolako lantegia eraikitzeko. Greip izena hasieratik izan zuen muztio produktuak, ingelesezko grape (mahats) hitzaren ahoskeragatik. Lantegiak 14 langile zituen hasieran, orduko 800 boteila ekoizteko gaitasunarekin. Urteekin ekoizpena asko hasi zen, eta Espainian zabalkunde handia izan zuen produktuak 1980ko hamarkadako telebistako iragarkiei esker.
1983. urtean Kas talde gasteiztarrak gehiengo bat erosi zuen enpresan, eta jabetza osoa 1989an. 1992an Kas PepsiCo multinazionalean erosi zuelarik Kas, Zumos de Navarra enpresa eta Greip marka haren jabetza bihurtu ziren.
Greip ekoizten duen Tafallako lantegiak beste edari batzuk ere ekoitzi ditu urteen buruan, hala nola KasFruit eta Radical Fruit Company markak.

## Erreferentziak

* 1 2 (Gaztelaniaz) Andrades, Amanda. (2015-06-26). «Mosto Greip, un “trago corto sin alcohol” que cumple 50 años» Cinco Días (Noiz kontsultatua: 2022-10-09).
* ↑ Gran Enciclopedia de Navarra | ZUMOS DE NAVARRA. (Noiz kontsultatua: 2022-10-09).

## Kanpo estekak

* Datuak: Q114555172
* Multimedia: Greip (brand) / Q114555172
# Frantziskotarren eliza eta monasterioa (Dubrovnik)

Frantziskotarren eliza eta monasterioa (kroazieraz: Franjevački samostan i crkva) Dubrovnik hiriko eraikin multzo ezaguna da. Monasterioa eta elizaz gain liburutegia eta farmazia ere baditu. 1979tik aurrera hiriaren alde historikoa UNESCOren Gizateriaren Ondarea da.

## Historia

Eraikin multzo honetako atalik zaharrena monasterioa da, XIII mendean Dubrovnikeko harresien kanpoaldean eraiki zena. 1317an harresien barnean monasterio berria altxatzea erabaki zuten, dena dela eraikuntza lanak hainbat mendetan luzatu ziren. Mihoje Brajkov maisuak altxatu zuen estilo erromanikoan. Garai hartakoa da farmazia ere, oraindik lanean jarraitzen duen munduko farmaziarik zaharrena da beraz. Monasterioak bi klaustro ditu, azpikoa, zaharra, erromanikoa, 120 zutabeduna, eta goikoa berriz pizkundekoa.
XV mendean eliza gotikoa eraiki zuten alboan baina 1667ko ñlurrikarak ia erabat suntsitu zuen. Marmolezko pulpitoa izan zen salbatu zen elementu bakarretakoa. Hurrengo urteetan berreraiki egin zuten eta elementu aipagarrienetakoa Giuseppe Sardi eskultore veneziarraren bast aldetako aldarea da, 1684 eta 1696 artean egindakoa. Aldarearen dekorazioak 1888an margotu ziren.
XVII mende berean eraiki zan liburutegia. 20.000 liburu inguru ditu, hauetatik 1.200 eskuizkribu eta 137 inkunable.

## Iruditegia

* Monasterioa eta eliza.
* Kanpaidorrea.
* Azpiko klaustroa.
* Barnealdea.
* Farmazia.

## Kanpo estekak

* Datuak: Q3509032
* Multimedia: Franciscan Church and Monastery in Dubrovnik / Q3509032
# Frantziskotar

Anaia Txikien Ordena (latinez: Ordo Fratum Minorum, O.F.M. laburtua), eskuarki Frantziskotarrak deitua, eskeko ordena katolikoa da, frantziskotar familiaren adarrik nagusiena.
Frantzisko Asiskoak sortu zuen, XIII. mendearen hasieran, pobretasun erabatekoan eta ebanjelioko espirituaren arabera bizitzeko helburuz. Denborarekin ordena zenbait adarretan banandu zen, 1897ko urriaren 4n Leon XIII.a aita santuak bateratu zituen arte, Felicitate quadam buldaren bidez. Hala ere, Kaputxinoak (OFM.Cap.) eta Komentualak (OFM.Conv.) bateratze horretatik at gelditu ziren.

## Euskal Herrian

* Araba:
** Gasteiz.
* Bizkaia:
** Bermeo
** Bilbo
** Durango
** Forua
** Santurtzi.
* Gipuzkoa:
** Arrasate
** Donostia
** Oñati (Arantzazu)
** Tolosa
** Zarautz.
* Nafarroa:
** Iruñea
** Erriberri.

## Frantziskotar ezagunak

* Asisko Frantzisko (1181?–1226).
* Antonio Paduakoa (1195–1231).
* Roger Bacon (1214?–1294).
* Ramon Llull (1232?-1315).
* John Duns Scotus (1266-1308).
* Juan de Zumarraga (1468–1548).
* Thomas More (1478–1535).
* Pedro de Alcántara (1499-1562).
* Karlos Borromeo (1538-1584).
* José de Calasanz (1557-1648).
* Frantzisko Saleskoa (1567-1622).
* Junípero Serra (1713-1784).
* Bizente Sarria (1767-1835).
* Mixel Garikoitz (1797-1853).
* Maximilian Kolbe (1894-1941).
* Joan Mari Torrealdai (1942-2020).
* Pello Zabala (1943-2022).
* Jose Antonio Aduriz (1949-2014)
* Joxe Arregi Olaizola (1953-).

## Erreferentziak

* ↑ History of the Franciscan Movement. christusrex.org (Noiz kontsultatua: 2016-01-17).

## Kanpo estekak

* Datuak: Q913972
* Multimedia: Order of Friars Minor (OFM) / Q913972
# Frantziskotar familia

Frantziskotar familia ordena erlijioso katolikoen multzo bat da, Frantzisko Asiskoaren arauei jarraitzen dieten moja, fraide eta laikoak biltzen dituena.
Anaia Txikien Ordena eskeko ordena 1207-1209an sortu zuen San Frantziskok, eta Inozentzio III.ak 1216an eta Honorio III.ak 1223an onartu zuten. Pobretasun erabatekoa eta predikuan ibiltzea ziren frantziskotarren oinarriak. Beste kristau adarretan ere, hala nola anglikanoen eta luteranoen artean, frantziskotar ordenak daude.
Gaur egun hiru sail dituzte frantziskotarrek beraien lehenengo ordenan: anaia txikiak (OFM); kaputxinoak (OFMCap) eta komentukoak (OFMConv). Badira emakumeak ere frantziskotarren bigarren ordenan: Santa Klararen klaratarrak, eta kontzepzionistak), bai eta sekularrak ere hirugarren ordenan.

## Frantziskotarren sailkapena

Gaur egun hiru sail nagusi dituzte frantziskotarrek:

### Lehenengo ordena

Lehenengo ordenak (Ordo Fratrum Minorum, O.F.M.), gizonezkoena, hiru adar nagusi dauka:
* Anaia txikiak (O.F.M.): Ordenaren oinarrizko zutabea da, 1209an sortua.
* Anaia txiki komentualak (Ordo Fratrum Minorum Conventualium, O.F.M.Conv.), 1209an sortua.
* Anaia txiki kaputxinoak (Ordo Fratrum Minorum Capuccinorum, O.F.M.Cap.), 1525ean sortuak.

### Bigarren ordena

Bigarren ordena, emakumezkoena, erlijiosoek (Lekaimeek) bakarrik osatzen dute, bereziki:
* Klaratarrak (Ordo Sanctae Clarae, O.S.C.)
* Sorkundetarrak (Ordo Inmaculatae Conceptionis, O.I.C).

### Hirugarren ordena

Hirugarren ordena: gehienbat emakume zein gizon sekularrek osatutakoa, “Frantziskotar sekularrak” bezala ezagunagoak (emakumeak zein gizonak izan daitezke), hala ere erlijiosen adar bat dago multzo honetan.
* Frantziskotar sekularren ordena (Ordo Franciscanus Saecularis, O.F.S.)
* Frantziskotar hirugarren ordena erregularra (Tertius Ordo Regularis, T.O.R.)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez)(Gaztelaniaz)(Italieraz) Ordo Fratrum Minorum, ofm.org
* (Gaztelaniaz) Arantzazuko frantziskotar probintzia
* Arantzazuko frantziskotarrak
* Datuak: Q9263172
# Frantziskotar misioak Sierra Gordan

Frantziskotar misioak Sierra Gordan (Querétaro)$^1$ UNESCOren gizateriaren ondarea :
| Mota | Kulturala |
| Irizpideak | ii, iii |
| Erreferentzia | 1079 |
| Kokalekua | Mexiko |
| Eskualdea$^2$ | Latinoamerika eta Karibea |
| Izen ematea | 2003 (XXVII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Frantziskotar misioak Sierra Gordan, Mexikoko Querétaro Arteaga estatuan dauden bost eraikin dira, 1750 eta 1760 artean eraikiak eta UNESCOk Gizateriaren ondare izendatuak 2003an. Junípero Serra misiolari frantziskotarrak sortu zituen, Kaliforniako misioak baino lehenago.
Bost eliza hauek estilo eta arkitektura batasun handia dute, eta mexikar barrokoaren erakusgarri onenetakoak dira. Gainera, misio hauek XVIII. mendean Mexiko erdialde eta mendebaldean izandako ikuspuntu eta baloreen aldaketen lekuko dira, batez ere kolonizazio prozesuaren garaian.
Hauek dira bost misioak:
| Kodea | Izena | Udalerria | Koordenatuak | Babesgunea |
| 1079-001 | Santiago de Jalpan | Jalpan de Serra | 21°12′15.8″N 99°27′50.8″W﻿ / ﻿21.204389°N 99.464111°W﻿ / 21.204389; -99.464111 | 21,85 ha. |
| 1079-002 | Santa María de la Purísima Concepción del Agua de Landa | Landa de Matamoros | 21°10′9.2″N 99°18′39.0″W﻿ / ﻿21.169222°N 99.310833°W﻿ / 21.169222; -99.310833 | 31,70 ha. |
| 1079-003 | San Francisco de Asís del Valle de Tilaco | Landa de Matamoros | 21°09′40.3″N 99°11′33.5″W﻿ / ﻿21.161194°N 99.192639°W﻿ / 21.161194; -99.192639 | 25,27 ha. |
| 1079-004 | Nuestra Señora de la Luz de Tancoyol | Jalpan de Serra | 21°24′01.5″N 99°19′40.9″W﻿ / ﻿21.400417°N 99.328028°W﻿ / 21.400417; -99.328028 | 13,54 ha. |
| 1079-005 | San Miguel Concá | Arroyo Seco | 21°26′40.9″N 99°38′13.0″W﻿ / ﻿21.444694°N 99.636944°W﻿ / 21.444694; -99.636944 | 11,37 ha. |

## Ikus, gainera

* Popocatépetl magaleko monasterioak

## Kanpo estekak

* Datuak: Q751146
* Multimedia: Franciscan Missions in the Sierra Gorda, Querétaro / Q751146
# Franz Anton Maulbertsch

Franz Anton Maulbetsch (Langenargen, 1724ko ekainaren 7a - Viena, 1796ko abuztuaren 8a) austriar margolari eta grabatzailea izan zen.
Vienan ikasi zuen eta Piazzetta eta Giovanni Battista Pittoni margolari veneziarren eragina jaso zuen. Sebastiano Ricciren freskoak ere ikasi zituen Vienako Schönbrunn jauregian.
Austrian eta Alemanian estilo barrokoaren ordezkari ospetsuenetako bat izan zen, eta gai erlijiosoari buruzko enkargu ugari jaso zituen. Elizak eta gotzain-jauregiak apaindu zituen.

## Iruditegia

* Maria Teresaren seme hilak (Riesensaal, Hofburg, Innsbruck (c. 1765).
* Jupiter eta Antiope (c. 1780).
* Filipe apostoluak eunuko bat bataiatu du.
* Zirujau bizargin bat lanean.
* Serenata pastorala.

## Kanpo estekak

* Datuak: Q689388
* Multimedia: Franz Anton Maulbertsch / Q689388
# Frantzisko Zalakain

Frantzisko Zalakain Illarramendi (Errenteria, Gipuzkoa, 1915eko uztailaren 5a - Donibane Lohizune, Lapurdi, 1971) euskal idazle eta burkide komunista izan zen.
Espainiako Gerra Zibilean, iparraldeko frontean borrokatu ondoren Mexikora erbesteratu zen, eta, antza, atxilo hartu zuten El Pason. Geroztik, Grenoblen eta Parisen bizi izan zen.
Mexikon hasi zen euskaraz idazten, Euskadiko Alderdi Komunistaren ordezkaritzak han argitaratzen zuen Alkartu aldizkarian. Gero, Euzkadi Obrera eta Arragoa agerkarietan argitaratu zituen artikulurik garrantzitsuenak. Euskadiko Alderdi Komunistak 1964. urtetik aurrera argitaratu zuen Arragoa aldizkariaren arima eta zuzendaria izan zen Frantzisko Zalakain.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Frantzisko Zalakain literaturaren zubitegian
* Datuak: Q12258006
# Franz Anton Mesmer

Franz Anton Mesmer (Iznang, Suabia, Alemania, 1734ko maiatzaren 23a - Meersburg, Suitza, 1815eko martxoaren 5a) alemaniar sendagilea izan zen.

## Biografia

Sugestioan oinarritutako sistema bat asmatu zuen, zenbait gaixotasunen kontrakoa. Sistema horren oinarria organismo bakoitzak isurkari magnetikoa edo magnetismoa duelako hipotesia da. Izen handia izan zuen aristokraziaren artean, baina Medikuntza Akademiak kondenatu egin zituen dotrina horiek.
Mesmerrek Paris utzi egin behar izan zuen, eta ahazturik hil zen Suitzan. Gaur egun, sendatzeko erabiltzen den hipnosiaren aitzindari da Mesmerren sistema.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q160202
* Multimedia: Franz Anton Mesmer / Q160202
# Fukuokako gaztelua

Fukuokako gaztelua (japonieraz: 福岡城, Fukuoka-jō) Japoniako Kyushu uharteko hiri handiena den Fukuokan dagoen gaztelu japoniarra da.

## Geografia

Fukuoka hiriaren erdialdean dagoen Fukusaki muinoan kokaturik dago. Ekialdean Naka ibaiak babesten du eta mendebaldean padura zabal batek.

## Historia

Edo Aroan Kuroda Nagamasa daymioak Chikuzen probintzia eskuratu zuen 1600an Sekigaharako Guduan Tokugawatarren alde egiteagatik eta Najima gaztelura mugitu zen. Gaztelua txikia irudotzen zitzaion ordea eta 1601 eta 1607 artean gaztelu berria eraiki zuen horretarako Edo eta Osakako gazteluak egin zituen Noguchi Kazunari arkitektua ekarri zuelarik. Gazteluak 47 yagura eta 47.000 m²-ko azalera zeukan eta Kyushuko handiena zen. Fukusaki muinoan eraiki zenez "Fukuoka" izena hartu zuen.
Ibaiaren beste aldean Hakata herria sortu zen, gaur egungo kaialdea, eta Fukuoka herri gotortua gazteluaren iparralderantz zabaldu zen.
1871 urtean Meiji enperadorearen aginduz gaztelua bertan behera utzi zen. Hainbat eraikin erori egin ziren eta beste hainbat tokiz aldatu zituzten, Taishō tenplua esate baterako. 2000 urtean suak ate nagusia erre zuen.
Gazteluaren zati handiak Maizuru parkea bihurtu dira gaur egun eta parkeko eraikinak museo eta epaitegi bilakatu dira.
1957an toki historiko izendatu zuen Japoniako gobernuak eta berreraikitze lanak hasi dira.

## Harresiak

Gaur egun harresiak eta putzuak mantentzen dira bereziki. Hona hemen barnetik kanpora dauden harresiak:
* Hon-maru: Gazteluaren barneko harresia da. 125 metro luze da ekialdetik mendebaldera eta 230 m luze iparraldetik hegoaldera. Gurutze itxura dauka.
* Ni-no-maru: Bigarren harresia da, lau zati dituena. 17-18 metrotako altuera dauka.
* San-no-maru: Hirugarren harresia da eta 1000 x 700 metrotako dimentsioak dauzka. Inguruan ur putzuak babesten du.

## Iruditegia

* Gazteluaren satelite ikuspegia.
* Otemon atea.
* Sakura garaia.

## Kanpo estekak

* Datuak: Q1143944
* Multimedia: Fukuoka Castle / Q1143944
# Fukuoka SoftBank Hawks

Fukuoka SoftBank Hawks (japonieraz: 福岡ソフトバンクホークス, Fukuoka Sofutobanku Hōkusu) Japoniako beisbol talde arrakastatsua da, Fukuoka hirikoa. Japoniako Serieak 5 aldiz irabazi ditu, bigarrena da palmaresean, eta Ozeano Bareko Liga 16 aldiz. SoftBank banketxeak babesten du taldea.

## Historia

1938an Nankai Hawks izenaz sortu zen Osaka hirian, izan ere Nankai Trenbide Elektrikoak konpainiaren babesean eratu baitzen. Lehenengo bi hamarkadetan (50. eta 60.) Ozeano Bareko Ligako talde arrakastatsuena izan zen Japoniako bi Serie eta Ozeano Bareko hamar liga irabaziz. Hurrengo urteetan aldiz larri ibili zen eta azkenean 1988an Fukuokako Daiei konpainiak hartu zuen.
26 urtetan titulurik lortu gabe egon ondoren 1999an Ozeano Bareko Liga eta Japoniako Serieak eskuratu zituen eta ordutik maila bikaina erakutsi du, beste bi Serie irabaziz. 2014an eta 2015ean Ozeano Bareko Liga eta Japoniako Serieak irabazi ditu.

## Palmaresa

* Japoniako Serieak (7): 1959, 1964, 1999, 2003, 2011, 2014, 2015.
* Ozeano Bareko Liga (17): 1951, 1952, 1953, 1955, 1959, 1961, 1964, 1965, 1966, 1973, 1999, 2000, 2003, 2010, 2011, 2014, 2015.

## Kanpo estekak

* Datuak: Q129164
* Multimedia: Fukuoka SoftBank Hawks / Q129164
# Fukuokako Biltzar Jauregia

Fukuokako Biltzar Jauregia Fukuokan, Japonian, hiru eraikin bereizitako multzoa da, non Fukuokako biltzar-zentroak dihardu.

## Fukuoka Kokusai Zentroa

Fukuoka Kokusai Zentroa 1981ean ireki zen eta bertan ospatzen da azaroan sei sumo txapelketa nazionaletako bat.

## Marine Messe Fukuoka

Marine Messe Fukuoka 1995ean ireki zen eta 8.500 lagunentzako edukiera duen estadio barruko eraikinik erabilienetako bat da.

## Fukuoka Nazioarteko Biltzar Zentroa

Eraikin hau 2003an inauguratu zen.

## Kanpo estekak

* Datuak: Q2607897
# Fukuokako dorrea

Fukuokako dorrea (japonieraz: 福岡タワー, Fukuoka Tawā) Japoniako 14. etxe orratz garaiena da, baina itsasertzean dagoen altuena. Fukuoka hirian dago eta 234 metrotako garaiera dauka.

## Egitura

Oinarri triangularra duen dorrean 8.00 ispilu kokatu dira eta horregatik "ispiluen bela" ezizena eman izan zaio dorreari. Hiru obserbatorio dauzka, lehenengoa 116 metrotako altueran, bigarrena 120 metrotan eta hirugarrena 123 metrotan.
7 graduko lurrikarei eta 65 m/s haizeei eusteko diseinatua dago.

## Iruditegia

* Fukuokako dorrea.
* Ispiluen bela.
* Gauezko ikuspegia.
* Dorretik dagoen ikuspegia, neguan.

## Kanpo estekak

* (Ingelesez)(Japonieraz) Webgune ofiziala
* Datuak: Q847033
* Multimedia: Fukuoka Tower / Q847033
# Fukuoka–Kitakyushu metropoli eremua

Fukuoka–Kitakyushu metropoli eremua (japonieraz: 福岡・北九州大都市圏, Fukuoka Kitakyūshū Daitoshiken) Japonian dagoen laugarren metropoli eremu handiena da. Kyushu uhartearen iparraldea hartzen du eta Yamaguchi prefeturaren (Honshu) mendebaldea ere bai. 2006ko erroldaren arabera 5.738.977 biztanle ditu.

## Geografia

Lau eremuk osatzen dute metropoli eremua:
| Eremua | Biztanleak |
| Fukuoka Handia (Fukuoka-Kurume-Saga) | 2.868.977 |
| Kitakyūshū Handia (Kitakyūshū-Shimonoseki) | 2.400.000 |
| Ube eremua | 270.000 |
| Iizuka eremua | 200.000 |

## Hiri handienak

* Fukuoka (hiriburua, 1.514.815 biztanle)
* Kitakyūshū (986.998 bizt.)
* Kurume (305.147 bizt.)
* Saga (235.352 bizt.)
* Iizuka (132.208 bizt.)

## Kanpo estekak

* Datuak: Q841680
# Fukusaburo Harada

Fukusaburo Harada (japonieraz: 原田 福三郎) Japoniako futbolaria izan zen.

## Selekzio nazionala

Japoniako selekzioarekin: 1923ko 2 aldiz jokatu izan du.
Japoniako selekzioarekin :
| Urtea | Partida | Gol |
| 1923 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q2314028
# Fukuoka (prefektura)

Fukuoka prefektura (japonieraz: 福岡県, Fukuoka-ken) Japoniako Kyūshū uharteko prefektura bat da. Hiriburua Fukuoka hiria da.

## Historia

Fukuoka prefektura antzinako Chikugo, Chikuzen eta Buzen probintziez osatu zen.

## Geografia

Fukuoka prefekturak itsasoak mugatzen du hiru aldetatik. Lehorretik, berriz, Saga, Ōita, eta Kumamoto prefekturak ditu mugakide. Bestalde, aurrez aurre, Kanmon itsasarteak tartean, Yamaguchi prefektura du.

## Ekonomia

Fukuoka prefekturako hiri nagusiek Japoniako industriagune garrantzitsu bat osatzen dute. Han biltzen da Kyūshūko ekonomiaren % 40 inguru. Industria-sektore nagusiak automobilgintza, erdieroale-industria eta altzairugintza dira.

## Banaketa administratiboa
### Hiriak

Hiri handienak:
* Fukuoka (hiriburua, 1.514.815 biztanle)
* Kitakyūshū (986.998 bizt.)
* Kurume (305.147 bizt.)
* Iizuka (132.208 bizt.)
* Ōmuta (127.474 bizt.)
* Kasuga (107.845 bizt.)
* Chikushino (98.914 bizt.)
* Munakata (94.877 bizt.)
* Ōnojō (94.037 bizt.)
* Yanagawa (72.798 bizt.)
Hiri guztiak:
| Asakura Buzen Chikugo Chikushino Dazaifu Fukuoka (hiriburua) Fukutsu Iizuka Itoshima Kama | Kasuga Kitakyūshū Koga Kurume Miyama Miyawaka Munakata Nakama Nōgata Ogōri | Ōkawa Ōmuta Ōnojō Tagawa Ukiha Yame Yanagawa Yukuhashi |

### Herriak barrutika sailkatuta

| Asakura barrutia Chikuzen Tōhō Chikujō barrutia Chikujō Kōge Yoshitomi Chikushi barrutia Nakagawa | Kaho barrutia Keisen Kasuya barrutia Hisayama Kasuya Sasaguri Shime Shingū Sue Umi | Kurate barrutia Kotake Kurate Mii barrutia Tachiarai Miyako barrutia Kanda Miyako | Mizuma barrutia Ōki Onga barrutia Ashiya Mizumaki Okagaki Onga | Tagawa barrutia Aka Fukuchi Itoda Kawara Kawasaki Ōtō Soeda Yame barrutia Hirokawa |

## Ondasun nabarmenak

* Kokura gaztelua.
* Fukuokako gaztelua.
* Ōhori parkea (Fukuoka).
* Island City (Fukuoka).
* Fukuokako dorrea.
* Island Tower Sky Club dorrea (Fukuoka).
* Hakata Badia.
* Kōra Taisha.
* Dazaifu Tenman-gū.
* Yanagawa.
* Kanmonkyo zubia (Kitakyūshū).
* Wakato zubia (Kitakyūshū).

## Kanpo estekak

* Fukuoka prefekturako webgune ofiziala
* Datuak: Q123258
* Multimedia: Fukuoka prefecture / Q123258
# Greenbush (Minnesota)

Greenbush Minnesotako hiri bat da. Roseau konderrian kokatua dago. 2010ean 719 biztanle zituen, 3,90 kilometro koadrotan banatuta.

## Ikus, gainera

* Roseau konderria

## Kanpo estekak

* Datuak: Q746907
* Multimedia: Greenbush, Minnesota / Q746907
# Greencastle (Indiana)

Greencastle Indianako hiri bat da. Putnam konderrian kokatua dago. 2010ean 10.326 biztanle zituen, 13,58 kilometro koadrotan banatuta.

## Ikus, gainera

* Putnam konderria

## Kanpo estekak

* Datuak: Q1007911
* Multimedia: Greencastle, Indiana / Q1007911
# Greencastle (Missouri)

Greencastle Missourieko hiri bat da. Sullivan konderrian kokatua dago. 2010ean 275 biztanle zituen, 1,16 kilometro koadrotan banatuta.

## Ikus, gainera

* Sullivan konderria

## Kanpo estekak

* Datuak: Q962776
# Greenbush udalerria, Warren konderria (Illinois)

Greenbush udalerria Ameriketako Estatu Batuetako Illinois estatuko udalerri bat da, Warren konderrian. Azken zentsuaren arabera 517 biztanle zituen, 35.81 milia karratu (92.7 km$^2$) eremuan.

## Ekonomia

2020ko zentsuaren arabera, Greenbush udalerrian 301 etxebizitza zeuden. Per capita diru-sarrerak 26.405 estatubatuar dolar ziren.

## Kanpo estekak

* Datuak: Q9039701
# Greencastle udalerria, Marshall konderria

Greencastle udalerria Ameriketako Estatu Batuetako Iowa estatuko udalerri bat da, Marshall konderrian. Azken zentsuaren arabera 1.052 biztanle zituen.

## Ekonomia

2020ko zentsuaren arabera, Greencastle udalerriak 425 etxebizitza zeuden. Per capita diru-sarrerak 36.315 estatubatuar dolar ziren.

## Kanpo estekak

* Datuak: Q10762772
# Greencastle (Donegal konderria)

Greencastle (irlanderaz An Caisleán Nua) Irlandako Donegalgo konderriaren iparraldean dagoen udalerri eta portu bat da, hain zuzen ere Inishowen penintsularen ipar-ekialdeko muturrean eta Foyle aintziraren sarreran dago. 2006ko erroldaren arabera 570 biztanle zituen. Garai bateko bertako arrantzaren inguruko industriaren gainbeheraren ondorioz, Donegal konderriko turismo guneetako bat bilakatu da. Moville udalerritik milia eskasetara dago, eta Derry hiritik 20 miliatara.

## Iruditegia

* Portua.
* Gazteluaren hondakinak.
* Portua.

## Kanpo estekak

* Datuak: Q2247517
* Multimedia: Greencastle, County Donegal / Q2247517
# Greencastle (Tyrone konderria)

Greencastle (irlanderaz: An Caisleán Glas; Ulsterko eskozieraz: ) Ipar Irlandako udalerri bat da, Tyrone konderrian dagoena. Bidegurutze batean dago, Sperrins mendien oinetan.
2001eko erroldaren arabera 153 biztanle zituen.

## Kanpo estekak

* Datuak: Q4376923
* Multimedia: Greencastle, County Tyrone / Q4376923
# Greenbush (Wisconsin)

Greenbush Ameriketako Estatu Batuetako inkorporatutako herri bat da. Sheboygan konderrian dago, Wisconsin estatuan. 1.903 biztanle ditu, 47,4 kilometro koadroko azaleran banatuta.

## Ikus, gainera

* Sheboygan konderrian

## Kanpo estekak

* Datuak: Q3709082
* Multimedia: Greenbush, Wisconsin / Q3709082
# Greencastle (Down konderria)

Greencastle (irlanderaz: Caisleán na hOireanaí) Ipar Irlandako udalerri bat da, Down konderrian dagoen lur eremu eta gaztelu bat da. Gaztelua XIII. mendean eraiki zen.

## Kanpo estekak

* Datuak: Q5603788
* Multimedia: Greencastle, County Down / Q5603788
# Greencastle (Pennsylvania)

Greencastle Pennsylvaniako borough bat da. Franklin konderrian kokatua dago. 2010ean 3.996 biztanle zituen, 4,11 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1185633
* Multimedia: Greencastle, Pennsylvania / Q1185633
# Godziszów udalerria

Godziszów Poloniako Lublingo voivoderriko landa-udalerri bat da, Janów Lubelski barrutian kokatuta. 101,67 km²ko azalera du eta 2017ko datuen arabera 5924 biztanle zituen.

## Kanpo estekak

* Udalaren webgunea
* Datuak: Q2074140
ieaLublingo voivoderriko udalerriak :
# Goedkenita

Goedkenita fosfato motako minerala da eta brackebuschite supertaldearen kidea da.

## Ezaugarriak

Goedkenita fosfato mineralaren formula kimikoa hau da: ${\ce {Sr2Al(PO4)2(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Goedkenite: Mineral information, data and localities.» www.mindat.org (Noiz kontsultatua: 12-05-2019).
# Godzilla (1998ko filma)

The Core Roland Emmerichek zuzendutako 1998ko filma da, eta New York hirian munstro batek eragindako hondamendia kontatzen du. Ameriketako Estatu Batuetan 1998 maiatzaren 20an estreinatu zen.
Filmak arrakasta handia lortu zuen mundu osoan, zinemetan 379 milioi dolar eskuratuz.

## Ikus, gainera

* Hondamendi filmen zerrenda

## Kanpo estekak

* (Ingelesez) Filmaren fitxa IMDB.com webgunean.
* Datuak: Q24075
* Multimedia: Godzilla (1998 film) / Q24075